ΠΑΡΑΠΟΛΙΤΙΚA

Μέσω της εκπομπής «Κόντρα & Ρήξη», ο πρόεδρος της «Ελληνικής Λύσης» στο πλαίσιο προώθησης μιας κρέμας, ισχυρίζεται ότι «προστατεύει» από τον κοροναϊό και όπως χαρακτηριστικά λέει «με την “Βυζαντινόν”, μία επάλειψη θα κάνετε το πρωί, μία το μεσημέρι και μία το βράδυ και μετά κάνετε 17 χειραψίες και δε φοβάστε τίποτα. Έχει μέσα ένα κοκτέιλ ουσιών που είναι ό,τι καλύτερο. Ούτε να φοβάσαι τον κοροναϊό, ούτε τίποτα».

«Ο κοροναϊός είναι ένα θέμα. Οι ιώσεις Η1Ν1 και της γρίπης είναι ένα θέμα. Με την “Βυζαντινόν”, αποτρέπετε κάθε μικρόβιο από τα χέρια σας. Είναι αντισηπτικό φυσικό, φόρμουλα με βότανα μέσα. Δρα εναντίον των λοιμώξεων και κυρίως των μολύνσεων. Μία επάλειψη θα κάνετε το πρωί, μία το μεσημέρι και μία το βράδυ και μετά κάνετε 17 χειραψίες και δε φοβάστε τίποτα. Έχει μέσα ένα κοκτέιλ ουσιών που είναι ό,τι καλύτερο. Ούτε να φοβάσαι τον κοροναϊό, ούτε τίποτα. Έχει από τα λίγα βότανα που είναι δυσεύρετα, υπάρχει μόνο στην Αυστραλία. Ούτε κοροναϊό, ούτε να φοβάστε ιώσεις, ούτε να φοβάστε τίποτα», λέει ο Κυριάκος Βελόπουλος.

Ακούστε τα όσα λέει ο κ. Βελόπουλος από το 31:00 και μετά στο παρακάτω βίντεο: